Daily View 22.09.2021
22 กันยายน 2564

ปัจจัยต่างประเทศ: ประเด็นความกังวลต่อประเด็น Evergrande ยังคงมีอยู่ สิ่งที่เราต้องติดตามต่อคือสุดท้ายทางรัฐบาลจีนจะบริหารจัดการเรื่องนี้อย่างไร ส่วนผลกระทบต่อเศรษฐกิจจีนเราเชื่อว่าคงมีไม่มากก็น้อยขึ้นอยู่กับรัฐบาลจีนจะออกมาตรการทางเงินและการคลังเข้ามาช่วยพยุงเศรษฐกิจต่อมากน้อยขนาดไหน ซึ่งถ้าหากปล่อยให้เศรษฐกิจจีนซึ่งถือว่าเป็นทั้งผู้ผลิตและผู้บริโภคอันดับต้นๆของโลกชะลอตัว อาจดึงการเติบโตของเศรษฐกิจโลกลงและเพิ่มความเสี่ยงต่อการเกิดสภาวะ “Stagflation” มากขึ้น (เศรษฐกิจชะลอตัว ขณะที่เงินเฟ้อเร่งตัว) ซึ่งจะเป็นสภาวะที่ไม่เอื้อต่อการลงทุนสินทรัพย์เสี่ยง ขณะที่นักลงทุนจับตาดูการประชุมธนาคารกลางสหรัฐฯ FOMC ที่จะมีขึ้นคืนนี้และวันพรุ่งนี้อีกวัน ทั้งนี้ท่าทีของนายพาวเวลและ Dot plot จะเป็นตัวขับเคลื่อนสำคัญต่อทิศทางตลาดการเงินในสัปดาห์นี้ โดยเราประเมินเอาไว้ 2 กรณี กรณีที่ 1 นายพาวเวลส่งสัญญาณ Tapering และออกมาในโทนเป็นกลางไม่ได้ Hawkish เพิ่มขึ้น ขณะที่ Dot plot ของการขึ้นดอกเบี้ยไม่ได้เปลี่ยนแปลงอย่างมีนัยยะ ถ้าเกิดกรณีดังกล่าวคาดว่าตลาดหุ้นจะสามารถฟื้นตัวต่อเนื่อง คาดกรอบ SET 1585-1660 และทิศทางดอลลาร์อาจอ่อนค่าเล็กน้อย ส่วนกรณีที่ 2 หากนายพาวเวล ประกาศแผน Tapering พร้อมส่งสัญญาณกังวลต่อเงินเฟ้อมากขึ้นและอาจมีการเปลี่ยนแปลงนโยบายการเงินเพื่อควบคุมความกังวลดังกล่าว หรือ Dot plot มีการขึ้นดอกเบี้ยเร็วขึ้นมากกว่าเดิม โดยอาจเห็นการเริ่มขึ้นดอกเบี้ยในปี 2022 จากเดิมที่จะไม่ขึ้นดอกเบี้ยเลย หรือเห็นจำนวนการขึ้นดอกเบี้ยในปี 2023 มากขึ้นเป็น 3-4 ครั้งจากเดิมที่ 2 ครั้ง หากเกิดกรณีดังกล่าวคาดว่าตลาดหุ้นอาจจะปรับตัวลง คาดกรอบ SET 1540-1585 และดอลลาร์อาจแข็งค่าขึ้น
ปัจจัยภายในประเทศ: สถาณการณ์โควิดในประเทศที่มีทิศทางดีขึ้นต่อเนื่อง รวมถึงมาตรการกระตุ้นเศรษฐกิจจากภาครัฐที่คาดว่าจะทยอยออกมาน่าจะช่วยหนุน sentiment การลงทุนในหุ้นกลุ่ม domestic play มากขึ้น ทั้งนี้เราแนะนำลงทุนในหุ้นที่มีกำไรเติบโตดีต่อเนื่องหรือกลุ่มหุ้นที่คาดว่ากำไรจะฟื้นตัวได้เร็วเมื่อกลับมาเปิดเศรษฐกิจ
มุมมองตลาดหุ้น/ กลยุทธ์การลงทุน วันนี้คาด SET 1585-1600 หุ้นแนะนำ ADVANC
1) TISCO (ราคาพื้นฐาน 112.00 บาท) เราคาดว่าไตรมาส 3 และ 4/64 หุ้นกลุ่มธนาคารอาจจะมี NPL ที่ปรับตัวขึ้น แต่เราคาดว่า TISCO น่าจะมี NPL อยู่ในระดับเดิมได้ และคาดว่ากำไรจะฟื้นตัวดีขึ้นหลังเปิดเมือง  2) SCGP (ราคาพื้นฐาน 70.00 บาท) ประกาศแผนขยายกิจการกระดาษบรรจุภัณฑ์ในเวียดนาม คาดโครงการนี้จะหนุนรายได้ประมาณ 4-5% ในปี 2567 คาดกำไรผ่านจุดต่ำสุดในไตรมาส 3/2564 และมีแนวโน้มที่ดีขึ้นในไตรมาส 4/2564 มองบวกในระยะยาว โดยคาดกำไรโตเฉลี่ย CAGR 27% ในปี 2564-66
รายงานตัวเลขเศรษฐกิจ 
วันพุธ ติดตาม การประชุมธนาคารกลางญี่ปุ่น คาดคงดอกเบี้ยนโยบายที่ -0.1% การกำหนดอัตราดอกเบี้ย Loan Prime Rate 1 ปีของจีนคาดคงดอกเบี้ยนโยบายที่ 3.85% ปริมาณสต๊อกน้ำมันดิบสหรัฐฯ รายสัปดาห์ และการประชุมธนาคารกลางสหรัฐฯ โดยต้องติดตามเรื่องแผน QE ของเฟด ตัวเลขคาดการณ์ทางเศรษฐกิจและ Dot plot
วันพฤหัสฯ ติดตาม ตัวเลขส่งออก และนำเข้าของไทยเดือน ส.ค. คาด +18.5% YoY และ 38.3% YoY ตามลำดับ และคาดไทยเกินดุลการค้าในเดือน ส.ค. 900 ล้านเหรียญสหรัฐฯ  การประชุมธนาคารกลางอังกฤษ คาดคงดอกเบี้ยนโยบายที่ 0.1% ตัวเลข Markit Manufacturing PMI Flash เดือน ก.ย. ของยูโรโซนคาด -1.5% MoM เป็น 60.5 จุด ขณะที่ตัวเลข Markit Service PMI Flash เดือน ก.ย. ของยูโรโซนคาดทรงตัว MoM ที่ 58.7 จุด ตัวเลข Markit Manufacturing PMI Flash เดือนก.ย. ของสหรัฐฯ และตัวเลข Markit Service PMI Flash เดือน ก.ย. ของสหรัฐฯ ตัวเลขการขอรับสวัสดิการว่างงานของสหรัฐฯรายสัปดาห์คาด 3.10 แสนคน
วันศุกร์ ติดตาม ดัชนี Ifo Business Climate ของเยอรมันเดือน ก.ย. คาด -0.5% MoM เป็น 98.9 จุด ตัวเลข New Home Sales ของสหรัฐฯ เดือน ส.ค. คาด +0.5% MoM เป็น 7.1 แสนยูนิต และถ้อยแถลงของ ปธ.เฟด